Lehari Kaustel

Lehari Kaustel (sündinud 7. märtsil 1982 Tallinnas) on kultuuritegelane, dirigent ja staažikas üritusturundaja, tegevjuht üritusturundusagentuuris Miltton Events. 2022. aasta märtsikuus toimus Keenia pealinnas Nairobis ÜRO keskkonnaassamblee 193 liikmesriigile. Lehari Kausteli juhtimisel pakkus esmakordselt Eesti ettevõte 5000+ osalejaga kõrgetasemelise sündmuse täisproduktsiooni. 2021. aastal sõlmis Euroopa Tuumauuringute Organisatsioon (CERN) lepingu sündmuslahendusi pakkuva ettevõttega Miltton Events 3D-​keskkonnas virtuaalsündmuse loomiseks. Tegemist on esimese koostööga Eesti ettevõtte ja rahvusvahelise teadusorganisatsiooni vahel pärast Eesti astumist CERNi assotsieerunud liikmeks. Lehari Kaustel on Global Virtual Solutionsi kaasasutaja. Global Virtual Solutions (GVS) on konsortsium, mis tegeleb hübriidsete ürituste korraldamisega üle maailma. Konsortsiumis osalevad Eventech, Miltton Group, Cisco Systems, TwoOne, Minu Rada, ProLAB, Valge Klaar, Telia Eesti, Futuruum, Sorainen, Digiscope Media, VOK DAMS, Creative Union ja Tallinna linn. GVS on korraldanud üle 300 virtuaalürituse 151 riigis ja viiel kontinendi, sh seitse ÜRO Julgeolekunõukogu istungit, NATO Cyber Defence Pledge konverentsi, UNICEFi ülemaailmse jõuluvanade kongressi osalejatele 102 riigist jpm. Ühiskondlik tegevus 2022. aastal osales Lehari Kaustel personaliseeritud õpiteekonna pilootprojektiga Majandus- ja Kommunikatsiooniministeeriumi poolt ellu kutsutud riiklikus innovatsioonilaboris Accelerate Estonia. Eksperiment Accelerate Estonias koosnes distantsõppe kursusest eesmärgiga tõestada, et kvaliteetset haridust on võimalik anda ka ulatuslikumalt kui ühe klassiruumi piires. Lehari Kaustel on töötanud üle 20 aasta Cyrillus Kreegi nimelises Haapsalu Muusikakoolis ja on kaasa löönud mitmetes maakondlikes kultuuriprojektides. Alates 2000. aastast on ta Haapsalu muusikakooli kammerorkestri dirigent. Tunnustus 2023 – tunnustus Butša linnapealt Anatoliy Fedorukilt tänutäheks Butša linna Continent elupiirkonna taastamise käivitamise eest Ukrainas 2018 – Eesti Kirikute Nõukogu oikumeeniline aastapreemia paavst Franciscuse Eesti-visiidi ajal aset leidnud oikumeenilise noortekohtumise ühe korraldajana Isiklikku Ta on abielus Keiti Kausteliga, kes on laulja ja muusikateadlane. Nende peres kasvab viis last. "Case study: kuidas Eesti agentuur korraldas Keenias 5000 osalejaga ÜRO keskkonnaassamblee". Turundajate Liit. 4. august 2022. Vaadatud 17. novembril 2023. ühendasutus, EASi ja KredExi (5. oktoober 2021). "Esimene Eesti ettevõte alustas koostööd CERNiga". EASi ja KredExi ühendasutus. Vaadatud 17. novembril 2023. "Sündmusturunduse TOPi võitja: eestlased on virtuaalsündmuste korraldamisel teerajajad". www.bestmarketing.ee. 22. oktoober 2021. Vaadatud 17. novembril 2023. "JÄRELVAADATAV | WHO peateadlane: Jõulude tähistamisel saab olla innovaatiline, mida tõestab ka see ülemaailmne jõuluvanade kongress". Pere ja Kodu. Vaadatud 17. novembril 2023. Elmat, Kristiin (21. juuni 2023). "Miltton laieneb Ukrainasse". Miltton. Vaadatud 17. novembril 2023. "Viie lapse isa pööras koroonakriisi enda ja kogukonna kasuks, korraldas laulukaare all virtuaalkontserdi ning pakkus tuge nii hädas lapsevanematele kui Toidupangale". Delfi. Vaadatud 17. novembril 2023.